Diari Oficial de la Generalitat Valenciana


Sumari del DOGV 8737, del 11-02-2020 (2020/1187)

DECRET 17/2020, de 31 de gener, del Consell, de canvi de denominació del Col·legi Oficial d'Ajudants Tècnics Sanitaris i Diplomats en Infermeria de Castelló per la de Col·legi Oficial d'Infermers i Infermeres de Castelló.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8737

Data del DOGV
:   11-02-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/1187


Data del document
:   31-01-2020

Organisme emissor
:   Conselleria de Justícia, Interior i Administració Pública

Tipus de document
:   Decret

Descriptors 

:   * Conselleria de Justícia, Interior i Administració Pública
    * Castelló de la Plana
    * professió de la informàtica
    * col·legi professional
    * legislació

DECRET 17/2020, de 31 de gener, del Consell, de canvi de denominació del Col·legi Oficial d'Ajudants Tècnics Sanitaris i Diplomats en Infermeria de Castelló per la de Col·legi Oficial d'Infermers i Infermeres de Castelló. [2020/1187]  
La Constitució Espanyola, en l'article 149.1.18, reserva a l'Estat la competència sobre les bases del règim jurídic de les administracions públiques i, en l'article 36, preveu que la llei regularà les peculiaritats pròpies del règim jurídic dels col·legis professionals. La legislació bàsica en aquesta matèria, dictada per l'Estat, està recollida en la Llei 2/1974, de 13 de febrer, sobre col·legis professionals.  
D'altra banda, l'Estatut d'Autonomia de la Comunitat Valenciana, en l'article 49.1.22a, confereix a la Generalitat la competència exclusiva en matèria de col·legis professionals i exercici de les professions titulades, sense perjudici del que disposen els articles 36 i 139 de la Constitució.  
En exercici d'aquestes competències es va promulgar la Llei 6/1997, de 4 de desembre, de la Generalitat, de consells i col·legis professionals de la Comunitat Valenciana, l'article 9.2 de la qual disposa que el canvi de denominació d'un col·legi requerirà l'acord previ d'aquest i l'informe del consell valencià de col·legis corresponent, i que haurà de ser aprovat mitjançant decret del Consell.  
El Col·legi Oficial d'Ajudants Tècnics Sanitaris i Diplomats en Infermeria de Castelló està inscrit en el Registre de Col·legis Professionals i de Consells Valencians de Col·legis Professionals de la Comunitat Valenciana, amb el número 39 de la secció primera, mitjançant la Resolució de la Direcció General d'Interior de 15 de desembre de 1987.  
  
Per tot això, de conformitat amb el que disposen l'article 9.2 de la Llei 6/1997 i l'article 19 del Decret 4/2002, de 8 de gener, del Consell, a proposta de la consellera de Justícia, Interior i Administració Pública, prèvia deliberació del Consell, en la reunió del 31 de gener de 2020,  
  
DECRETE  
  
Primer  
Aprovar el canvi de la denominació de l'actual Col·legi Oficial d'Ajudants Tècnics Sanitaris i Diplomats en Infermeria de Castelló per la de Col·legi Oficial d'Infermers i Infermeres de Castelló.  
  
Segon  
Aquest canvi de denominació s'inscriurà en el Registre de Col·legis Professionals i de Consells Valencians de Col·legis Professionals, d'acord amb l'article 24 de la Llei 6/1997, de 4 de desembre, de la Generalitat, de consells i col·legis professionals de la Comunitat Valenciana.  
  
DISPOSICIÓ ADDICIONAL  
  
Única. Incidència pressupostària  
L'aplicació i el desenvolupament d'aquest decret no podran tindre gens d'incidència en la dotació dels capítols de despesa assignada a la Conselleria de Justícia, Interior i Administració Pública, i en tot cas haurà de ser atesa amb els mitjans personals i materials de la conselleria competent per raó de la matèria.  
  
DISPOSICIÓ FINAL  
  
Única. Efectes  
Aquest decret tindrà efectes des de l'endemà de la publicació en el Diari Oficial de la Generalitat Valenciana.  
  
València, 31 de gener de 2020  
  
El president de la Generalitat,  
XIMO PUIG I FERRER  
  
La consellera de Justícia, Interior i Administració Pública,  
GABRIELA BRAVO SANESTANISLAO